ผู้ว่าราชการกรุงเทพมหานคร  ยังคงเข้มมาตรการการดูแลความปลอดภัยพร้อมบูรณาการการทำงานกับทุกหน่วยงานเพื่อคลี่คลายคดีเหตุสร้างความไม่ปลอดภัย
พลตำรวจเอก อัศวิน  ขวัญเมือง  ผู้ว่าราชการกรุงเทพมหานคร  เปิดเผยว่า วันนี้เป็นการประชุมเพื่อติดตามสถานการณ์ความไม่ปลอดภัยที่เกิดขึ้นในพื้นที่กรุงเทพมหานคร  ล่าสุดได้มอบหมายให้ นางศิลปสวย  ระวีแสงสูรย์  ปลัดกรุงเทพมหานคร  กำชับให้สำนักงานเขตทั้ง 50 เขตและหน่วยงานที่เกี่ยวข้องตรวจติดตามและเฝ้าระวังเพื่อดูแลความปลอดภัยตามจุดสำคัญต่างๆ  เพื่อสร้างตวามมั่นใจให้แก่ประชาชน         ทั้งนี้ ผู้ว่าราชการกรุงเทพมหานคร เชื่อว่าสถานการณ์ในภาพรวมได้คลี่คลายลงแล้วขณะที่ศูนย์อำนวยการติดตามสถานการณ์เพื่อดูแลความปลอดภัยในพื้นที่กรุงเทพมหานครยังคงปฏิบัติงาน 24 ชม.         นอกจากนี้ กรุงเทพมหานครยังเตรียมความพร้อมในการบูรณาการการทำงานกับทุกหน่วยงานในการติดตามคดีนี้ ขณะเดียวกันกรุงเทพมหานครได้มีการช่วยเหลือผู้ที่ได้รับบาดเจ็บไปตามหลักเกณฑ์แล้ว